Cordevole

Cordevole (ladinsk: Cordeol, Cordol eller Curdëivul) er en høyre sideelv til Piave i Dolomittene (provinsen Belluno, regionen Veneto) i Italia. Med en lengde på 79 kilometer og et nedbørfelt på 867 km² er elva den største sideelva til Piave.

Cordevole springer ut i nærheten av Pordoipasset på nordflanken av Padonkammen, og flyter gjennom provinsen Belluno nord i regionen Veneto. Det øvre løpet danner dolomittdalen Fodom. Ved Caprile flyter smeltevann fra Marmoladabreen (bekken Pettorina) og bekken Fiorentina ut i elva. Elva flyter de første kilometrene mot øst, og siden i retning sør. Ved bygda Alleghe fortsetter elva gjennom Lago di Alleghe, som ble dannet av et jordskred i 1771. Etter å ha passert gjennom kommunen Valle Agordina, strømmer Cordevole inn i Piave i Sedico kommune, sørvest for Belluno.

Referanser

Eksterne lenker 
 

Elver i Italia
Provinsen Belluno
Nedbørfelt til Adriaterhavet